Carlos Slim

Carlos Slim Helú Aglamaz (født 28. januar 1940 i Mexico by) er en meksikansk forretningsmann. Han har blitt regnet blant verdens rikeste menn i en årrekke, og han var i 2011 rangert som verdens rikeste. Han styrer blant annet de tre store meksikanske teleselskapene Telmex, Telcel og América Móvil.

Gjennom América Móvil har Slim bygget opp den største mobiloperatøren i Amerika, med kunder i store deler av Latin-Amerika.

I starten av 2008 ble Carlos Slim kåret til verdens nest rikeste, kun forbigått av Warren Buffett, av finansmagasinet Forbes. Carlos Slims formue var da beregnet til 60 milliarder amerikanske dollar, mot Buffetts formue 62 mrd dollar og Bill Gates' formue på 58 mrd dollar. Han har i dag gått forbi de to med klar margin. I 2011 var Slims formue beregnet til 74 mrd dollar, mot Gates' 56 og Buffetts 50.

Referanser

Eksterne lenker 
 

Meksikanske forretningsfolk
Personer fra Mexico by
Fødsler i 1940